בית הקברות המלכותי, פרוגמור

**בית הקברות המלכותי, פרוגמור** הוא חלקת קבורה מלכותית הממוקמת בתחומי הגנים המלכותיים הסובבים את טירת וינדזור שבבריטניה. היא משמשת לקבורת בני משפחת המלוכה הבריטית.

## בית הקברות
בית הקברות החל לפעול בשנת 1928, בהוראת המלך ג'ורג' החמישי. הוא שוכן בגנים של אחוזת פרוגמור, מעון מלכותי הממוקם בגני טירת וינדזור, מדרום מזרח לטירה. בית הקברות ממוקם לצד המאוזוליאום המלכותי, שבו טמונים המלכה ויקטוריה ובעלה הנסיך אלברט.

בית הקברות הוקם לשם קבורת בני המשפחה המלכותית מהדרגה השנייה ומטה, כאשר מלכי בית וינדזור ממשיכים להיקבר בקפלת ג'ורג' הקדוש שבטירת וינדזור ובפרט במרתף הקבורה המלכותי השוכן בקפלה.

האישיות הבכירה ביותר שנקברה באתר הייתה הנסיך אדוארד, דוכס וינדזור, שמלך על בריטניה במהלך שנת 1936 תחת התואר אדוארד השמיני, עד לוויתורו על הכס בסוף אותה שנה.

## אישים שנקברו באתר
האישים נמנים בפסקה זו לפי סדר פטירתם:
* נקברו במקור במרתף הקבורה המלכותי בקפלת ג'ורג' הקדוש. כולם פרט לנסיך ג'ורג' דוכס קנט הועברו לבית הקברות ב-1928:
** הנסיך האראלד משלזוויג-הולשטיין (נולד ונפטר ב-1876), בנה של הלנה, נסיכת הממלכה המאוחדת (ראו להלן)
** הנסיך פרנסיס מטק  (1870-1910), אחי המלכה מרי מטק
** לואיזה מרגרטה, נסיכת פרוסיה (1860-1917), אשת הנסיך ארתור, דוכס קונוט וסטראת'רן (ראו להלן)
** כריסטיאן, נסיך שלזוויג-הולשטיין (1831-1917), בעלה של הלנה, נסיכת הממלכה המאוחדת (ראו להלן)
** לורד לאופולד מאונטבטן  (1889-1922), נכד המלכה ויקטוריה
** הלנה, נסיכת הממלכה המאוחדת (1846-1923), בת המלכה ויקטוריה ואם הנסיך האראלד משלזוויג-הולשטיין (ראו לעיל)
** אדולפוס קיימברידג', המרקיז הראשון מקיימברידג'  (1868-1927), אחי המלכה מרי מטק
** רופרט קיימברידג', וייקאונט טרמטון  (1907-1928), נין של המלכה ויקטוריה
** הנסיך ג'ורג', דוכס קנט (1902-1942), בן המלך ג'ורג' החמישי (הועבר ב-1968 לקראת קבורת אשתו הנסיכה מרינה)
* מרגרט קיימברידג', המרקיזה מקיימברידג'  (1873-1929), אשת אדולפוס קיימברידג', המרקיז הראשון מקיימברידג' (ראו לעיל)
* ויקטוריה, נסיכת הממלכה המאוחדת (1868-1935), בת המלך אדוארד השביעי
* ארתור, נסיך קונוט (1883-1938), נכד המלכה ויקטוריה
* לואיז, נסיכת הממלכה המאוחדת {1848-1939), בת המלכה ויקטוריה
* הנסיך ארתור, דוכס קונוט וסטראת'רן (1850-1942), בן המלכה ויקטוריה
* הלנה ויקטוריה, נסיכת שלזוויג-הולשטיין (1870-1948), נכדת המלכה ויקטוריה
* מריה לואיזה, נסיכת שלזוויג-הולשטיין (1872-1956), נכדת המלכה ויקטוריה
* אלכסנדר קיימברידג', רוזן אתלון הראשון (1874-1957), אחי המלכה מרי מטק
* מרינה, נסיכת יוון ודנמרק (1906-1968), אשת הנסיך ג'ורג', דוכס קנט (ראו לעיל)
* הנסיך אדוארד, דוכס וינדזור, לשעבר אדוארד השמיני, מלך הממלכה המאוחדת (1894-1972)
* הנסיך ויליאם מגלוסטר  (1941-1972), נכד המלך ג'ורג' החמישי
* אלכסנדר רמזי  (1881-1972), היה נשוי לפטרישיה, נסיכת קונוט (ראו להלן)
* פטרישיה, נסיכת קונוט (1886-1974), נכדת המלכה ויקטוריה ואשת אלכסנדר רמזי (ראו לעיל)
* הנסיך הנרי, דוכס גלוסטר (1900-1974), בן המלך ג'ורג' החמישי
* הנסיכה אליס, רוזנת אתלון (1883-1981), נכדת המלכה ויקטוריה
* ג'ורג' קיימברידג', המרקיז השני מקיימברידג'  (1895-1981), בן אדולפוס קיימברידג', המרקיז הראשון מקיימברידג' (ראו לעיל)
* ווליס סימפסון, דוכסית וינדזור (1896-1986), אשת הנסיך אדוארד, דוכס וינדזור (ראו לעיל)
* דורותי קיימברידג', המרקיזה מקיימברידג' (1899-1988), אשת ג'ורג' קיימברידג' (ראו לעיל)
* הנרי אייבל סמית'  (1900-1993), בעלה של ליידי מיי אייבל סמית (ראו להלן)
* ליידי מיי אייבל סמית'  (1906-1994), נינת המלכה ויקטוריה
* הנסיכה אליס, דוכסית גלוסטר  (1901-2004) אשת הנסיך הנרי, דוכס גלוסטר (ראו לעיל)
* סר אנגוס אוגילבי  (1928-2004), בעלה של הנסיכה אלכסנדרה , נכדת המלך ג'ורג' החמישי
* קתרין, דוכסית קנט (1933-2025), אשת הנסיך אדוארד, דוכס קנט
מריה מרומניה, מלכת יוגוסלביה (1900-1961), נכדת המלכה ויקטוריה, הייתה קבורה בבית הקברות המלכותי, אך בשנת 2013 הועברה לקבורה בסרביה.

## קישורים חיצוניים

* על בית הקברות המלכותי, באתר משפחת המלוכה הבריטית

## הערות שוליים

קטגוריה:אירופה: בתי קברות מלכותיים
קטגוריה:הממלכה המאוחדת: בתי קברות
קטגוריה:המתחם המלכותי בווינדזור
קטגוריה:בית וינדזור